මේ සම්බන්ධයෙන් වැඩිදුර විමර්ශණ කටයුතු සිදු කිරීම සදහා පුත්තලම විශේෂ කාර්ය බලකායේ සෙබළුන් කැදවා ඇත.එහිදී අනාවරණය වී ඇත්තේ රතිංඤ්ඤා නිපදවීමට ගන්නා වෙඩි බෙහෙත් සහ යකඩ කැබලි අසුරා මෙය නිෂ්පාදනය කර ඇත බවය.පසුව විශේෂ කාර්ය බලකායේ සෙබළුන් විසින් එය පුපුරවා හැර ඇත.මෙම බෝම්බය ඇටවූ අය සම්බන්ධයෙන් පල්ලම පොලීසිය විසින් පරීක්ෂණයක් සිදු කරන ලදි.එහිදී අනාවරණය වී ඇත්තේ සැකකරු විසින් මෙම බෝම්බය අටවා ඇති බවයි.තම මව විසින් ඉල්ලුම් කර ඇති ණය ඉල්ලුම්පතක සාක්ෂිකරු ලෙස අත්සන් කරන්නැයි කරන ලද ඉල්ලීමක් ප්‍රතික්ෂේප කළ අයෙකු බිය කිරීම සදහා තමන් විසින් මෙම ක්‍රියාව සිදු කළ බව සැකකරු පොලීසිය හමුවේ පවසා ඇත.